JMART-JMT-BLA เด้งกลับ! เข้า SET50 ครึ่งปีหลังตามนัด
JMART นำทีม JMT-BLA ดีดกลับ! นักลงทุนเข้าซื้อเก็งกำไร รับข่าวเข้าคำนวณดัชนี SET50 ช่วงครึ่งหลังปี 65 ตามนัด
JMART นำทีม JMT-BLA ดีดกลับ! นักลงทุนเข้าซื้อเก็งกำไร รับข่าวเข้าคำนวณดัชนี SET50 ช่วงครึ่งหลังปี 65 ตามนัด
21 มิ.ย. 2565

ผู้สื่อข่าวรายงานว่า ณ เวลา 10:12 น. ราคาหุ้น บริษัท เจ มาร์ท จำกัด (มหาชน) หรือ JMART อยู่ที่ระดับ 53.75 บาท บวก 1.25 บาท หรือ 2.38% สูงสุดที่ระดับ 54 บาท ต่ำสุดที่ระดับ 53.50 บาท ด้วยมูลค่าการซื้อขาย 63.66 ล้านบาท
ด้าน บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT อยู่ที่ระดับ 73 บาท บวก 1.25 บาท หรือ 1.74% สูงสุดที่ระดับ 73.25 บาท ต่ำสุดที่ระดับ 72.50 บาท ด้วยมูลค่าการซื้อขาย 97.51 ล้านบาท
เช่นเดียวกับ บริษัท กรุงเทพประกันชีวิต จำกัด (มหาชน) หรือ BLA อยู่ที่ระดับ 44.75 บาท บวก 1.75 บาท หรือ 4.07% สูงสุดที่ระดับ 45 บาท ต่ำสุดที่ระดับ 43.50 บาท ด้วยมูลค่าการซื้อขาย 94.85 ล้านบาท
โดยราคาหุ้นทั้ง 3 หลักทรัพย์ปรับตัวเพิ่มขึ้น หลังเข้าคำนวณดัชนี SET50, SET100 ในช่วงครึ่งปีหลัง 2565 (1 ก.ค.- 31 ธ.ค. 2565)
ด้านบริษัทหลักทรัพย์ เอเซีย พลัส ระบุว่า การเข้าเก็งกำไรหุ้นที่จะเข้าคำนวณดัชนี SET50 ช่วงเวลาในการลงทุนที่ดีสุด คือ 1 เดือนก่อนวันบังคับใช้ ซึ่งวันเข้าคำนวณ จะใช้ราคาปิดวันที่ 30 มิ.ย. ให้ผลตอบแทนเฉลี่ยสูงถึง 6.1% และมีโอกาสให้ผลตอบแทนเป็นบวก 70% หลังจากนั้นราคาหุ้นจะค่อยๆ ปรับตัวลดลงหลังมีผลบังคับใช้